ТӨСӨЛ

**МОНГОЛ УЛСЫН ХУУЛЬ**

2018 оны …дугаар сарын …ны Улаанбаатар өдөр                   хот

**ТӨРИЙН БОЛОН ОРОН НУТГИЙН ӨМЧИЙН ХӨРӨНГӨӨР БАРАА, АЖИЛ, ҮЙЛЧИЛГЭЭ ХУДАЛДАН АВАХ ТУХАЙ ХУУЛЬД НЭМЭЛТ,**

**ӨӨРЧЛӨЛТ ОРУУЛАХ ТУХАЙ ХУУЛЬ**

**“1 дүгээр зүйл**. Төрийн болон орон нутгийн өмчийн хөрөнгөөр бараа, ажил, үйлчилгээ худалдан авах тухай хуульд дор дурдсан агуулгатай дараахь хэсэг, заалтыг нэмсүгэй:

**1/ 5 дугаар зүйлийн 5.1.24 дэх заалт:**

“5.1.24.Хамгийн сайн тендер гэж чанар, үнэлгээний харьцуулалтаар хамгийн өндөр оноо бүхий тендерийг;”

**2/ 5 дугаар зүйлийн 5.1.25 дахь заалт:**

“5.1.25. Худалдан авах ажиллагааны цахим систем гэж цахим програм хангамжийг ашиглан худалдан авах ажиллагааг төлөвлөх, зохион байгуулах, тайлагнах, хяналт тавих цогц үйл ажиллагаа, мэдээлллийн тогтолцоог.”

**3/ 9 дүгээр зүйлийн 9.4 дэх хэсэг:**

“9.3. Хэрэглээний үнийн индекс 10-аас дээш хувиар өөрчлөгдөх тухай бүр энэ хуулийн 9.2 дахь хэсэгт заасан төсөвт өртгийн доод хязгаарыг Засгийн газрын саналыг үндэслэн Улсын Их Хурал шинэчлэн тогтооно.”

**4/101  дүгээр зүйлийн 101.4 дэх хэсэг:**

“101.4.Засгийн газардотоодын үйлдвэрлэлээс худалдан авах барааны жагсаалтыг баталсан тогтоолын хэрэгжилт, үр дүнд үнэлгээ, шинжилгээ хийж, шаардлагатай нэмэлт, өөрчлөлтийг тухай бүр оруулна.”

**5/ 28 дугаар зүйлийн 28.17 дахь хэсэг:**

“28.17. Дараахь тохиолдолд оролцогчийн тендерээс татгалзана.

“28.17.1. Тендерт оролцогч нь энэ хуулийн 28.14.3-т зааснаар захиалагчаас тогтоосон жишиг техникийн тодорхойлолтын дагуу өөрийн тендерт өөрчлөлт оруулах боломжгүй гэдгээ мэдэгдсэн бол;”

“28.17.2. Тендерт оролцогчийн тендерийн үнэ захиалагчийн тооцсон төсөвт өртгөөс 5-аас дээш хувиар хэтэрсэн;

28.17.3. Энэ хуулийн 30.2 дахь хэсэгт заасан хэлэлцээ амжилтгүй болсон;”

28.17.4.Тендер шалгаруулалтад үнийг урьдчилан тохиролцож оролцсон;

28.17.5.Өрсөлдөгчөө тендер шалгаруулалтын бодит нөхцлөөс төөрөгдүүлсэн, тэдэнд дарамт шахалт үзүүлсэн нь шүүх, эрх бүхий байгууллагаас тогтоогдсон бол;

28.17.6.Тендерийн баталгаа шаардсан нөхцөлд түүнийг ирүүлээгүй эсхүл ирүүлсэн тендерийн баталгаа нь энэ хуульд заасан шаардлагыг хангаагүй бол.”

**6/ 28 дугаар зүйлийн 28.7.6 дахь заалт:**

“28.7.6. Тендерийн чанар ба үнэлгээг тус бүр 50 оноогоор үнэлж, онооны нийлбэр дүнгээр нийт оноог гаргана.”

**7/ 34 дүгээр зүйлийн 34.1.8 дахь хэсэг:**

“34.1.10.Дотоодын үйлдвэрийн чанар, стандартын шаардлага хангасан барааг худалдан авч хэрэглэсэн захиалагч тухайн барааг үргэлжлүүлэн худалдан авах хүсэлтээ ирүүлсэн тохиолдолд байгууллагын өдөр тутмын үйл ажиллагааны хэрэгцээ, шаардлага, худалдах, худалдан авах гэрээний үүргийн биелэлт, үр дүн болон барааны гарал үүсэл, чанар, стандартын үзүүлэлтийн холбогдох нотолгоо баримтыг үндэслэн төсвийн асуудал эрхэлсэн төрийн захиргааны төв байгууллага зөвшөөрсөн”

**2 дугаар зүйл**.Төрийн болон орон нутгийн өмчийн хөрөнгөөр бараа, ажил, үйлчилгээ худалдан авах тухай хуулийн 10 дугаар зүйлийн 10.2 дахь хэсгийн “Энэ хуулийн 10.1.1, 10.1.3-т ....”гэсний дараа “ ....10.1.6...” гэж, 28 дугаар зүйлийн 28.3 дахь хэсгийн “тендерийн” гэсний дараа “чанар ба” гэж, 30 дугаар зүйлийн 30.1.1 дэх заалтын “ ирээгүй” гэсний дараа “ энэ хуулийн 28.17-д заасан үндэслэл байгаа бол захиалагч бүх тендерээс татгалзана” гэж тус тус нэмсүгэй.

**3 дугаар зүйл**.Төрийн болон орон нутгийн өмчийн хөрөнгөөр бараа, ажил, үйлчилгээ худалдан авах тухай хуулийн дараахь хэсэг, заалтыг дор дурдсанаар өөрчлөн найруулсугай.

**1/ 9 дүгээр зүйлийн 9.2 дахь хэсэг:**

“9.2.Гадаадын иргэн, хуулийн этгээдийг оролцуулж болох тендерийн төсөвт өртгийн доод хязгаарыг Улсын Их Хурал тогтооно.”

**2/ 14 дүгээр зүйлийн 14.3 дахь хэсэг:**

“14.3.Тендерт оролцогч энэ хуулийн 14.1-д заасан нөхцөл байдал үүсээгүй болохыг Монгол Улсын, эсхүл үүсгэн байгуулагдсан улсын дараахь баримт бичгээр нотолж болно.”

**3/ 21 дүгээр зүйлийн 21.3 дахь хэсэг:**

“21.3.Энэ хуулийн 9 дүгэр зүйлийн 9.2 дахь хэсэгт заасан этгээдийн тендерийн урилгыг олон улсын худалдаанд өргөн хэрэглэгддэг хэл дээр гардаг хэвлэл, мэдээллийн хэрэгслээр мэдээлнэ.”

**4/22 дугаар зүйлийн 22.2 дэх хэсэг:**

“22.2. Захиалагч тендерийн баримт бичгийн үнийг тендер зохион байгуулах үйл ажиллагааны бодит зардлыг үндэслэн тогтоож тендерт оролцохыг сонирхсон этгээдэд уг үнээр саадгүй худалдана.”

**5/28 дугаар зүйлийн 28.7.3 дахь заалт:**

“28.7.3.Шаардлага хангасан бүх тендерийг чанар ба үнэлгээний харьцуулалтаар үнэлж, бага оноотойгоос их оноотой руу эрэмбэлэн хамгийн өндөр оноо бүхий тендерийг “Хамгийн сайн “ үнэлэгдсэн тендер гэж үзэн шалгаруулна.”

**6/47 дугаар зүйлийн 47.5 дахь хэсэг:**

“47.5. Энэ хуулийн 47.4 дэх хэсэгт заасан үнэлгээний хорооны бүрэлдэхүүнд орох иргэний мэдээллийн нэгдсэн санг бүрдүүлэх, нэмэлт, өөрчлөлт оруулах, үнэлгээний хорооны бүрэлдэхүүнд томилох, тэднийг төрийн зардлаар мэргэшүүлж сургах болон ажиллах журмыг төсвийн асуудал эрхэлсэн Засгийн газрын гишүүн батална.”

**7/55 дугаар зүйлийн 55.2 дахь хэсэг**

“55.2.Төсвийн асуудал эрхэлсэн төрийн захиргааны төв байгууллага болон Шударга өрсөлдөөн, хэрэглэгчийн төлөө газар энэ хуулийн 55.1 дэх хэсэгт заасан гомдлыг хүлээн авсан өдрөөс хойш 14 хоногт багтаан хянан шийдвэрлэнэ. Шийдвэрлэж хариу өгсөн асуудлаар тендерт оролцогч дахин гомдол гаргасан тохиолдолд хүлээн авахаас татгалзана.”

**4 дүгээр зүйл**.Төрийн болон орон нутгийн өмчийн хөрөнгөөр бараа, ажил, үйлчилгээ худалдан авах тухай хуулийн 10 дугаар зүйлийн 10.2 дахь хэсгийн “10.1.3-т “ гэснийг “10.1.3” гэж, мөн хэсгийн “ 10 хувиар “ гэснийг “ 20 хувиар” , “7.5 хувиар” гэснийг “ 10 хувиар” гэж тус тус өөрчилсүгэй.

**5 дугаар зүйл.**Төрийн болон орон нутгийн өмчийн хөрөнгөөр бараа, ажил, үйлчилгээ худалдан авах тухай хуулийн 3 дугаар зүйлийн 3.6 дахь хэсэг, 3.7 дахь хэсэг, 3.8 дахь хэсэг, 28 дугаар зүйлийн 28.7.4 дэх заалт, 28.7.5 дахь заалт, 30 дугаар зүйлийн 30.1.2 дахь заалт, 30.1.3 дахь заалт, 30.1.4 дэх заалтыг тус тус хүчингүй болсонд тооцсугай.

--- оОо ---